**Slimnīca un Centra poliklīnika turpina sniegt pakalpojumus iepriekšējā režīmā**

Daugavpils reģionālā slimnīca un Centra poliklīnika turpina sniegt pakalpojumus iepriekšējā režīmā.

Slimnīcā akūtie pacienti tiek pieņemti Uzņemšanas nodaļā, plānveida pakalpojumus var saņemt pēc iepriekšēja pieraksta. Reģistratūras tālrunis: 654 22 419.

Analīžu pieņemšanas kabinets Daugavpils reģionālajā slimnīcā (1. stāvs) arī turpina strādāt iepriekšējā režīmā. Lai nodrošinātu ar Covid-19 saistītu piesardzību pasaukumus klienti tiek aicināti iepriekš pierakstīties analīžu nodošanai, kas būs caurlaide slimnīcas laboratorijas apmeklējumam. Ar laboratorijas cenrādi var iepazīties [šeit](https://slimnica.daugavpils.lv/laboratorija/izmeklejumi/). Kabineta tālruņa numurs: 65405158.

Pacientu apmeklēšana un ģimenes dzemdības ir atceltas. Daugavpils reģionālajā slimnīcā stingri tiek ievērotas prasības lietot sejas aizsargmaskas, ievērot distanci un veikt roku dezinfekciju.

Centra poliklīniku pacienti drīkst apmeklēt tikai ar iepriekšējo pierakstu. Reģistratūras tālrunis: 654 22 419. Ierodoties uz invazīvām procedūrām (dienas stacionārs) obligāti jābūt negatīvam Covid-19 testam, kurš veikts ne agrāk kā pirms 48 stundām. Pacientiem jābūt sejas maskās.

***Lūgums pacientiem, kuriem ir pieraksts uz plānveida pakalpojumiem ierasties medicīnas iestādē ne agrāk kā 30 minūtes pirms nozīmētā laika!***